“ ’n Mens kry trane in jou oë,” sê sy. “Aan die mans en vroue wat IVB deurmaak, sê ek: ‘Moet nooit hoop laat vaar nie.’ Vir die dokters sê ek: ‘Hou vol met die goeie werk.’ En vir almal wat IVB help ontwikkel het tot waar dit nou is, sê ek: ‘Namens die miljoene babas, dankie vir alles wat julle gedoen het.’ ”
Die jongste statistieke toon sowat 8 miljoen babas wêreldwyd, maar dr. Gillian Lockwood, ’n konsultant by die Britse vrugbaarheidsentrum IVI Midland, meen dis “ ’n taamlik konserwatiewe syfer.
“Ouderdom is ongenaakbaar wat vrugbaarheid betref, want eiers het ’n vervaldatum,” sê Tertia Albertyn, eienaar van Nurture, ’n Suid-Afrikaanse eierskenkingsprogram.
In Suid-Afrika wissel die prys van IVB tussen R52 000 en R63 000 en word dit gewoonlik in ’n privaat kliniek gedoen. Die prosedure word nie deur mediese fondse gedek nie en die meeste vroue moet die proses meer as een keer deurgaan, sê Paul.